kardosdrur/scandi-wiki huggingface dataset:
Erik Christoffersen

Erik Christoffersen (født omkring 1307, død 1331 eller 1332) var en dansk prins og medkonge af Danmark 1321-1326 & 1329-1331/32.

Levned 

Han var ældste søn af kong Christoffer II og dronning Eufemia af Pommern. Efter at hans far blev valgt til konge i 1320 blev Erik anerkendt som efterfølger det følgende år (før august 1321). De blev begge kronet den 15. august 1324 i Vordingborg af ærkebiskop Esger af Lund. 

To år efter kroningen udbrød der opstand; Erik blev sendt med tropper til Vestsjælland, men hans soldater begyndte at slutte sig til oprørerne hvorefter Erik forskansede sig i Taarnborg Slot. Herfra overgav han sig nogle uger senere, hvorefter han blev ført i lænker til Haderslevhus. Her sad han i fangenskab, mens faren blev jaget ud af landet. 

Først var marsk Ludvig Albertsen hans vogter, senere blev han overladt til farens halvbror, Johan af Holsten. Denne sluttede i november 1329 et forlig med Christoffer om sønnens frigivelse, året efter indgik Erik ægteskab med grev Gerts 30-årige søster , enke efter hertug Johan 2. af Sachsen-Lauenburg. Da Christoffer kort efter stod på grev Johans side i slaget mod grev Gert, forskød Erik sin hustru. På flugt efter en kamp ved Slesvig den 30. november 1331, styrtede Erik med sin hest ved Danevirke. Han døde kort efter i Kiel enten sidst i 1331 eller i begyndelsen af 1332, og blev begravet i Sorø Klosterkirke. Senere blev hans lig overført til Sankt Bendts Kirke i Ringsted, og Erik Christoffersen er dermed den næstsidste af middelalderens kongelige, der blev begravet i denne kirke.

Afstamning 
På såvel den rent fædrene som den rent mødrene side kan man følge Erik Christoffersens aner 11 generationer tilbage. Hans ældste kendte fædrene forfader var stormanden Bjørn, der levede engang i 900-tallet, mens hans kognatiske aner kan føres tilbage til den østromerske adelsdame og titulær kejserinde  (c. 1025/30 – 1. november 1100/02), der udøvede en betydelig politisk magt og indflydelse i østromerske forhold navnlig i årene 1081–1097. Udover den rent fædrene og mødrene afstamning kan Erik Christoffersen forfædre spores, i nogle tilfælde meget langt tilbage i tiden, til stort set alle hjørner af Europa.

Anetavle

Kilder

Se også 
 Forhistoriske danske konger

Eksterne henvisninger 
 
 

Kongelige fra Danmark
Regenter af Danmark
Jellingdynastiet
Dudley R. Herschbach

Dudley Robert Herschbach (født 18. juni 1932) er en amerikansk kemiker fra Harvard University. Han modtog nobelprisen i kemi sammen med Yuan T. Lee og John C. Polanyi "for deres bidrag vedrørende dynamikker i kemiske lementarprocesser." Herschbach og Lee arbejdede med molekylestrler og udførte molekyle krydsstråleeksperimnter, der gjorde det muligt at få en detaljeret forståelse af mange elementarreaktionsprocesser på molekyleniveau. Herschbach er medlem af Board of Sponsors på Bulletin of the Atomic Scientists.

Referencer 

Kemikere fra USA
Nobelprismodtagere i kemi
Nobelprismodtagere fra USA
Boldklubben Mariendal

Boldklubben Mariendal var en dansk fodboldklub hjemmehørende på Finsensvej 1 på Frederiksberg.

Historie 
Klubben blev grundlagt den 5. juli 1923, efter en stiftende generelforsamling der foregik ude på selve banen. I 1925 trådte en masse klubber ind i Københavns Boldspil Union, herunder også BK Mariendal. Klubben spiller sin første kamp under KBU den 20. september 1925, en kamp klubben taber 4-2 til Dragør Boldklub.

Efter flere år med snak om at trække sig fra KBU's rækker, trækker klubben endegyldigt sit sidste hold efter 1984-sæsonen.

Referencer 

Etableret i 1923
Fodboldklubber under DBU København
Idrætsforeninger i Danmark
Frederiksberg
1. division 2019-20 (fodbold)

1. division 2019-20 (eller NordicBet Liga af sponsorårsager) sammenfatter sæsonen for den næstbedste række i Danmarksturneringen i fodbold. Rækken administreres af Divisionsforeningen. 

Nye hold denne sæson er Vejle Boldklub og Vendsyssel FF, der rykkede ned fra Superligaen samt Kolding IF og Skive IK, der rykkede op fra 2. division.

Struktur 
1. division består af 12 hold, der møder hinanden tre gange på en sæson. Dette giver i alt 33 kampe. Vinderen rykker direkte op. Nummer 11 og 12 rykker ned i 2. division.

Deltagere

Stilling

Resultater

Referencer 

Fodboldsæson 2019-20
Sæsoner i 1. division (fodbold)
VM i landevejscykling 2019 – Linjeløb (U23 herrer)

U23 herrernes linjeløb ved VM i landevejscykling 2019 blev afholdt fredag den 27. september 2019.

Nils Eekhoff var førstemand over målstregen, men blev senere diskvalificeret, og Samuele Battistella blev udråbt til verdensmester.

Hold og ryttere

Danske ryttere 
 Andreas Stokbro
 Andreas Kron
 Mikkel Bjerg
 Mathias Norsgaard Jørgensen
 Morten Hulgaard
 Jacob Hindsgaul Madsen

Resultater

Eksterne henvisninger 

 

Linjeløb (U23 herrer)
Michael Knakkergaard Jørgensen

Michael Knakkergaard Jørgensen (født 5. december 1967 i København, død 30. april 1999 i Nepal) var en dansk bjergbestiger. I maj 1995 besteg han verdens højeste bjerg, Mount Everest, som den første dansker nogensinde. Bestigningen foregik fra bjergets nordside i Tibet.

Han omkom i 1999 på Mount Makalu i Nepal, som er verdens femte højeste bjerg. Under nedstigningen fra bjerget knækkede et reb som skulle holde Michael Knakkergaard Jørgensen og han styrtede omkring 500 meter ned af bjerget. Ulykken skete få hundrede meter fra toppen af det 8.462 meter høje bjerg.

Bibliografi 
 Vejen er målet (1999)

Referencer 

Bjergbestigere fra Danmark
VM i landevejscykling 2019 – Linjeløb (junior herrer)

Junior herrernes linjeløb ved VM i landevejscykling 2019 blev afholdt den 26. september 2019. Løbet foregik over over 148,1 km. Løbet blev vundet af amerikanske Quinn Simmons.

Hold og ryttere

Danske ryttere 
 Frederik Wandahl
 Robin Juel Skivild
 Joshua Gudnitz
 Emil Schandorff Iwersen
 William Blume Levy

Resultater

Eksterne henvisninger 

 

Linjeløb (junior herrer)
Sigfred (dansk konge 873)

Sigfred (nævnt i 873, muligvis død i 887) var en dansk konge. Han regerede på samme tid, og sammen med, sin bror Halvdan. De to forhandlede om både fredsaftale og handelsaftale med den tyske konge, Ludvig den Tyske.

På samme tid fandtes en vikingehøvding med samme navn, og det er stadig usikkert om der er tale om samme person.

Se også 
 Forhistoriske danske konger

Referencer 

Regenter af Danmark
VM i landevejscykling 2019 – Linjeløb (junior damer)

Junior damernes linjeløb ved VM i landevejscykling 2019 blev afholdt den 27. september 2019. Løbet var 86 km langt.

Hold og ryttere

Danske ryttere 
 Maria Bertelsen
 Mette Egtoft Jensen
 Mille Troelsen

Resultater

Eksterne henvisninger 

 

Linjeløb (junior damer)
Steroidhormon

Et steroidhormon er et steroid, der fungerer som et hormon. Som alle andre steroider er steroidhormonerne opbygget af et ringsystem af carbonatomer, der gør dem uopløselige i vand, men opløselige i lipider som cellemembraner (hydrofobe og lipofile).
Derfor bliver de transporteret rundt i kroppen af dedikerede transportproteiner. Steroidhormonerne reagerer i målcellerne med deres receptorer i cytoplasmaet og i cellekernen. Receptorerne fungerer som transskriptionsfaktorer og regulerer proteinbiosyntesen, der er bestemmende for cellene udvikling og funktion.

Steroidhormoner hjælper med at kontrollere stofskifte, betændelsestilstande, immunsystemets funktioner, salt- og vandbalance, udvikling af seksuelle egenskaber og evnen til at modstå sygdom og skader. Udtrykket steroid beskriver både hormoner produceret af kroppen selv og kemisk fremstillet medicin, der efterligner de naturligt forekommende steroiders virkning i kroppen.

Systematik 

Steroidhormoner kan inddeles i to klasser: kortikosteroiderne eller corticosteroiderne (typisk fremstillet i binyrebarken, dermed cortico-) og kønshormonerne (typisk fremstillet i gonaderne eller placenta ). Inden for disse to klasser er der fem typer i henhold til de receptorer, som de binder til:
 glukocorticoiderne og mineralocorticoiderne
 androgener, østrogener (eller estrogener) og progestogener (også kaldet progestagener eller gestagener)

Vitamin D 

Kemisk set er der stor lighed mellem ringsystemerne i vitamin D og steroiderne. Derivater af vitamin D er derfor et sjette tæt beslægtet hormonsystem med homologe receptorer. De har nogle af egenskaberne ved ægte steroider som receptorligander .

Syntese 

De naturlige steroidhormoner syntetiseres generelt ud fra kolesterol i gonaderne og binyrerne . Disse former for hormoner er lipider . De kan passere gennem cellemembranen, da de er fedtopløselige, og derefter binde til steroidhormonreceptorer (som kan være nukleare eller cytosoliske afhængigt af steroidhormonet) for at skabe ændringer i cellen. Steroidhormoner bæres generelt i blodet, bundet til specifikke transportproteiner, som kønshormonbindende globulin og kortikosteroidbindende globulin. Yderligere omdannelser og katabolisme (nedbrydning) forekommer i leveren, i andre perifere væv og i målvævet.

Referencer

Se også 

 Aldosteron
 Anabole steroider
 Fytosteroler – steroider som forekommer naturligt i planter
 Hormonforstyrrende
 Kønshormoner
 Progesteron
 Steroler – steroidealkoholer, som f.eks. cholesterol
 Testosteron

Henvisninger 

Biokemi
Hormoner
Sexologi
Oscaruddelingen 1969

Oscaruddelingen 1969 var den 41. oscaruddeling, hvor de bedste film fra 1968 blev hædret af Academy of Motion Picture Arts and Sciences. Uddelingen blev afholdt 14. april 1969 i Dorothy Chandler Pavilion i Los Angeles, Californien, USA. For første gang siden Oscaruddelingen 1939 var der ingen vært.

Priser 
Vinderne står øverst i fed skrift.

Kilder

Eksterne henvisninger 
 

1969
Kultur i 1969
Fjærangen

Fjærangen er en fjordarm af Foldafjorden i Nærøy kommune i Trøndelag fylke i Norge. Fjordengår 4,5 kilometer mod sydøst til Fjærangsetran i bunden af fjorden. Fjorden har indløb mellem Bremneset i nordøst og Sminesneset i sydvest. Ved Smineset krydser fylkesvej 769 fjorden over Gardsøya og Hestøya, som ligger ved indgangen til fjorden. Vejen går mod nordøst til Lund som ligger lige nord for fjorden. Fjorden har to dele. En del går mod øst til Breivika, mens den anden går mod sydøst til Fjærangsetran som Sørfjorden.

Kilder og henvisninger 

Fjorde i Trøndelag

Nærøy
Oppløyfjorden

Oppløyfjorden er en fjordarm af Foldafjorden i Nærøy kommune i Trøndelag  fylke i Norge.  Fjorden går 5,5 kilometer mod  øst til landsbuyen Salsbruket i bunden af fjorden.
Fjorden har indløb mellem Galtneset i nord og Heimsøya i syd. Flere øer ligger i fjorden, Heimsøya er den største med en længde på cirka 2,8 kilometer. Øst for denne ligger Storbrandsøya, Litlbrandsøya, Krokøya og Gardsøya.

Fjorden har tradition for godt sildefiskeri.

Opløelva munder ud i fjorden ved Salsbruket. Fylkesvej 776 går langs nordsiden af fjorden.

Kilder og henvisninger 

Fjorde i Trøndelag

Nærøy
Kvisten

Kvisten eller Kvistafjorden er en fjordarm af Foldafjorden i Nærøy kommune i Trøndelag fylke i Norge. Fjorden går 8 kilometer mod nordøst til udmundingen af Kvistaelva i bunden af fjorden.

Fjorden har indløb mellem Falskardnesodden i nord og Kitrappan i syd. Vest for Falskardnesodden går Korsnesstraumen nordover til starten af Innerfolda. Lige indenfor indløbet ligger Fugløya med et gammelt landbrug. Bortset fra dette er der ingen bosætninger eller veje langs  fjorden. Kvistodden omtrent halvvejs inde i fjorden deler fjorden i to. På sydsiden går Litlkvisten mod øst, mens Storkvisten går mod  nordøst til bunden af fjorden. I fjorden ligger Kvistøyan ved udmundingen af Kvistaelva.

Kilder og henvisninger 

Fjorde i Trøndelag

Fosnes
Oscaruddelingen 1968

Oscaruddelingen 1968 var den 40. oscaruddeling, hvor de bedste film fra 1967 blev hædret af Academy of Motion Picture Arts and Sciences. Oprindeligt planlagt til 8. april 1968, men blev udskudt to dage på grund af mordet af Martin Luther King Jr. så uddelingen blev afholdt 10. april 1968 i Santa Monica Civic Auditorium, Santa Monica, Californien, USA. Bob Hope var igen vært for ceremonien.

Priser 
Vinderne står øverst i fed skrift og ().

Kilder

Eksterne henvisninger 
 

1968
Kultur i 1968
VM i landevejscykling 2019 – Linjeløb (damer)

Damernes linjeløb ved VM i landevejscykling 2019 blev afholdt den 28. september 2019. Løbet blev vundet af hollandske Annemiek van Vleuten.

Hold og ryttere

Danske ryttere 
 Cecilie Uttrup Ludwig
 Pernille Mathiesen
 Amalie Dideriksen
 Julie Leth
 Louise Norman Hansen

Resultater

Eksterne henvisninger 

 

Linjeløb (damer)
Cecilie Christensen

Cecilie Christensen (født 6. september 2001) er en kvindelig dansk fodboldspiller, der spiller angriber for Kolding Q i Gjensidige Kvindeligaen.

Meritter

Klub 
Fortuna Hjørring
Elitedivisionen
  : 2018-19, 2019-20
Sydbank Pokalen
  : 2019

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Fortuna Hjørring
Line Grøn

Line Grøn (født 26. oktober 2000) er en kvindelig dansk fodboldspiller, der spiller angriber for AaB i Gjensidige Kvindeligaen. Hun har tidligere spillet for selvsamme AaB og Fortuna Hjørring.

Meritter

Klub 
Fortuna Hjørring
Elitedivisionen
  : 2018-19
Sydbank Pokalen
  : 2019

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Fortuna Hjørring
Fodboldspillere fra AaB Fodbold (kvinder)
Alex Greenwood

Alex Greenwood (født 7. september 1993) er en kvindelig engelsk fodboldspiller, der spiller forsvars for Manchester City og Englands kvindefodboldlandshold.

Hun har tidligere spillet for Olympique Lyonnais i franske Division 1 Féminine, og for de engelske klubber Liverpool, Notts County og Everton hvor hun begyndte hendes karriere. Greenwood har optrådt for det engelske A-landshold siden 2014 og blev kåret som FA Women's Young Player of the Year i 2012.

Referencer

Eksterne henvisninger 
 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere fra Olympique Lyon (kvinder)
Fodboldspillere fra Manchester United W.F.C.
Fodboldspillere fra Manchester City W.F.C.
Oscaruddelingen 1967

Oscaruddelingen 1967 var den 39. oscaruddeling, hvor de bedste film fra 1966 blev hædret af Academy of Motion Picture Arts and Sciences. Uddelingen blev afholdt 10. april 1967 i Santa Monica Civic Auditorium i Santa Monica, Californien, USA. Bob Hope var igen vært for ceremonien.

Priser 
Vinderne står øverst i fed skrift og ().

Kilder

Eksterne henvisninger 
 

1967
Kultur i 1967
Francesco Cossu

Francesco Cossu (født 11. januar 1907 i Rom, ukendt dødsår) var en italiensk roer.

Cossu var med til at vinde EM-guld i firer med styrmand ved EM 1931 i Paris.

Ved OL 1932 i Los Angeles stillede han op i firer uden styrmand. Bådens øvrige besætning bestod af Giliante D'Este, Antonio Garzoni Provenzani og Antonio Ghiardello (disse fire havde sammen med styrmanden Emilio Gerolimini vundet EM året forinden). Den italienske båd kvalificerede sig til finalen med sejr i det indledende heat, hvorpå den i finalen sikrede sig tredjepladsen efter Storbritannien og Tyskland, der vandt henholdsvis guld og sølv.

OL-medaljer 
 1932:  Bronze i firer uden styrmand

Referencer

Eksterne henvisninger 

Roere fra Italien
Personer fra Rom
Deltagere for Italien ved sommer-OL 1928
Olympiske bronzemedaljevindere fra Italien
Giliante D'Este

Giliante D'Este (født 23. marts 1910 i Izola, død 24. april 1996) var en italiensk roer og olympisk guldvinder.

Hans første store internationale resultat kom ved OL 1928 i Amsterdam, hvor han sammen med Nicolò Vittori, Valerio Perentin, Giovanni Delise og styrmand Renato Petronio roede firer med styrmand. Efter i første runde at have roet alene besejrede italienerne i anden runde det tyske hold meget klart, og efter at tyskerne havde klaret sig gennem opsamlingsheatet mødtes de to både igen i kvartfinalen. Her vandt italienerne igen, dog knap så overlegent. I semifinalen besejrede italienerne schweizerne i ny olympisk rekordtid, hvorpå Schweiz besejrede Polen i en kamp om at møde italienerne i finalen. Her vandt Schweiz, og i finalen sejrede italienerne klart, måske som følge af muligheden for at hvile, mens Schweiz og Polen kæmpede. Resultatet blev derfor, at Italien vandt guld, Schweiz sølv og Polen bronze. 

De følgende år var fireren meget succesfuld, og D'Este var med til at vinde guld ved EM i 1929, sølv i 1930 og igen guld i 1933.

Han var ved OL 1932 i Los Angeles med i firer uden styrmand sammen med Antonio Ghiardello, Francesco Cossu og Antonio Garzoni Provenzani. Kun fem både stillede op i konkurrencen, og italienerne vandt deres indledende heat mod Canada. I finalen vandt Storbritannien sikkert foran Tyskland, mens Italienerne vandt bronze.

Ved OL 1936 i Berlin var han tilbage i fireren med styrmand, og her blev italienerne nummer to i indledende heat, men var efter en tredjeplads i opsamlingsheatet ude af turneringen.

OL-medaljer 
 1928:  Guld i firer med styrmand
 1932:  Bronze i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1928
Deltagere for Italien ved sommer-OL 1932
Deltagere for Italien ved sommer-OL 1936
Olympiske mestre fra Italien
Olympiske bronzemedaljevindere fra Italien
Antonio Garzoni Provenzani

Antonio Garzoni Provenzani (født 2. december 1906 i Rom, død 15. februar 1989 smst.) var en italiensk roer.

Provenzani var med til at vinde EM-guld i firer med styrmand ved EM 1931 i Paris.

Ved OL 1932 i Los Angeles stillede han op i firer uden styrmand. Bådens øvrige besætning bestod af Giliante D'Este, Francesco Cossu og Antonio Ghiardello (disse fire havde sammen med styrmanden Emilio Gerolimini vundet EM året forinden). Den italienske båd kvalificerede sig til finalen med sejr i det indledende heat, hvorpå den i finalen sikrede sig tredjepladsen efter Storbritannien og Tyskland, der vandt henholdsvis guld og sølv.

Provenzani vandt bronze i otteren ved EM 1934 i Luzern.

OL-medaljer 
 1932:  Bronze i firer uden styrmand

Referencer

Eksterne henvisninger 

Roere fra Italien
Personer fra Rom
Deltagere for Italien ved sommer-OL 1932
Olympiske bronzemedaljevindere fra Italien
Antonio Ghiardello

Antonio Ghiardello (født 21. marts 1898, død 5. januar 1992) var en italiensk roer og tredobbelt europamester.

Ghiardello vandt tre EM-guldmedaljer i firer med styrmand, henholdsvis 1926 i Luzern, 1927 i Como og 1931 i Paris. Han havde ikke mulighed for at deltage i OL 1928 i Amsterdam, idet han her var ramt af blindtarmsbetændelse.

Ved OL 1932 i Los Angeles stillede han op i firer uden styrmand. Bådens øvrige besætning bestod af Giliante D'Este, Francesco Cossu og Antonio Garzoni Provenzani (disse fire havde sammen med styrmanden Emilio Gerolimini vundet EM året forinden). Den italienske båd kvalificerede sig til finalen med sejr i det indledende heat, hvorpå den i finalen sikrede sig tredjepladsen efter Storbritannien og Tyskland, der vandt henholdsvis guld og sølv.

Han deltog i samme disciplin ved OL 1936 i Berlin, hvor italienerne sluttede på fjerdepladsen. I 1934 var han med til at vinde EM-bronze i otteren.

Ghiardello blev senere rotræner og tilbragte i den forbindelse to år i Brasilien i 1950'erne.

OL-medaljer 
 1932:  Bronze i firer uden styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1932
Deltagere for Italien ved sommer-OL 1936
Olympiske bronzemedaljevindere fra Italien
Pietro Freschi

Pietro Freschi (født 6. august 1906, død 16. oktober 1973) var en italiensk roer fra Piacenza.

Freschi var med i den italienske firer uden styrmand, der deltog i OL 1928 i Amsterdam. Bådens øvrige besætning bestod af Cesare Rossi, Paolo Gennari og Umberto Bonadè. Der deltog seks både i konkurrencen, og italienerne vandt deres indledende heat og derpå kvartfinalen uden kamp. I semifinalen mødte de USA, der vandt med lidt over to sekunder og siden blev nummer to i finalen efter Storbritannien. Italien blev derpå nummer tre, da Storbritannien var oversidder i den anden semifinale.

Båden med Gennari, Rossi, Freschi og Bonadè vandt desuden EM-guld i 1929 og 1930.

OL-medaljer 
 1928:  Bronze i firer uden styrmand

Referencer

Eksterne henvisninger 

Roere fra Italien
Personer fra Piacenza
Deltagere for Italien ved sommer-OL 1928 
Olympiske bronzemedaljevindere fra Italien
Umberto Bonadè

Umberto Bonadè (født 2. januar 1909 i Piacenza, død 1992 smst.) var en italiensk roer.

Bonadè var med i den italienske firer uden styrmand, der deltog i OL 1928 i Amsterdam. Bådens øvrige besætning bestod af Cesare Rossi, Pietro Freschi og Paolo Gennari. Der deltog seks både i konkurrencen, og italienerne vandt deres indledende heat og derpå kvartfinalen uden kamp. I semifinalen mødte de USA, der vandt med lidt over to sekunder og siden blev nummer to i finalen efter Storbritannien. Italien blev derpå nummer tre, da Storbritannien var oversidder i den anden semifinale.

Båden med Gennari, Rossi, Freschi og Bonadè vandt desuden EM-guld i 1929 og 1930.

OL-medaljer 
 1928:  Bronze i firer uden styrmand

Referencer

Eksterne henvisninger 

Roere fra Italien
Personer fra Piacenza
Deltagere for Italien ved sommer-OL 1928 
Olympiske bronzemedaljevindere fra Italien
Paolo Gennari

Paolo Gennari (født 11. september 1908, død 29. januar 1968) var en italiensk roer fra Piacenza.

Gennari var med i den italienske firer uden styrmand, der deltog i OL 1928 i Amsterdam. Bådens øvrige besætning bestod af Cesare Rossi, Pietro Freschi og Umberto Bonadè. Der deltog seks både i konkurrencen, og italienerne vandt deres indledende heat og derpå kvartfinalen uden kamp. I semifinalen mødte de USA, der vandt med lidt over to sekunder og siden blev nummer to i finalen efter Storbritannien. Italien blev derpå nummer tre, da Storbritannien var oversidder i den anden semifinale.

Båden med Gennari, Rossi, Freschi og Bonadè vandt desuden EM-guld i 1929 og 1930.

OL-medaljer 
 1928:  Bronze i firer uden styrmand

Referencer

Eksterne henvisninger 

Roere fra Italien
Personer fra Piacenza
Deltagere for Italien ved sommer-OL 1928 
Olympiske bronzemedaljevindere fra Italien
Alfred Probst

Alfred Probst (1894 - april 1958) var en schweizisk roer, olympisk guldvinder og dobbelt europamester.

Probst deltog ved OL 1924 i Paris i to discipliner. Han vandt guld i disciplinen firer med styrmand og bronze i firer uden styrmand. Ved begge discipliner var roerne, foruden Probst, Émile Albrecht, Eugen Sigg og Hans Walter, mens styrmanden i fireren med styrmand var enten Émile Lachapelle eller Walter Loosli. Det var Probsts eneste OL-deltagelse.

Probst vandt desuden en EM-guldmedalje i firer med styrmand ved EM 1923 i Como og en guldmedalje i firer uden styrmand ved EM 1925 i Prag.

OL-medaljer 
 1924:  Guld i firer med styrmand
 1924:  Bronze i firer uden styrmand

Referencer

Eksterne henvisninger 

Roere fra Schweiz
Eugen Sigg

Eugen Sigg-Bächthold (1898 - 1974) var en schweizisk roer, olympisk guldvinder og dobbelt europamester.

Sigg deltog ved OL 1924 i Paris i to discipliner. Han vandt guld i disciplinen firer med styrmand og bronze i firer uden styrmand. Ved begge discipliner var roerne, foruden Sigg, Émile Albrecht, Alfred Probst og Hans Walter, mens styrmanden i fireren med styrmand var enten Émile Lachapelle eller Walter Loosli. Det var Siggs eneste OL-deltagelse.

Sigg vandt desuden to EM-guldmedaljer i firer med styrmand ved henholdsvis EM 1923 i Como og EM 1924 i Zürich.

OL-medaljer 
 1924:  Guld i firer med styrmand
 1924:  Bronze i firer uden styrmand

Referencer

Eksterne henvisninger 

Roere fra Schweiz